Võttes arvesse, et liberaalide fraktsiooni kuulub ka näiteks meie Keskerakonna esindaja Siiri Oviir, kes esindab Eesti mõistes üldse vasakpoolset erakonda, siis tõepoolest on mul raske mõista, millest Ojuland üldse räägib?! On ju Eestis omavahelised suurimad vaenlased või oponendid nimelt Reformierakond ja Keskerakond. Siin, Euroopa Parlamendis, asuvad need kaks koos ühes fraktsioonis, kuhu kuulub, olgu öeldud, ka Leedu kurikuulus Tööerakond, mille liider on praegu koduarestis  istuv Viktor Uspaskihh. Ehk selle leeduka Venemaa-meelsus ja populistlik äärmuslik poliitika on hoopis see, mille liberaalid peaksid esmalt kiiresti ajaloo prügikasti kallutama?